4. ΒΑΣΙΛΙΚΟΝ ΔΙΑΤΑΓΜΑ της 10/12 Μαΐου 1951 (ΦΕΚ Α΄ 138) Περί εβδομαδιαίας αναπαύσεως του προσωπικού των επιχειρήσεων Δημοσίων Θεαμάτων, Κέντρων Ψυχαγωγίας, Μουσικών Συναυλιών κ.λπ. Έχοντες υπ’ όψιν, τας διατάξεις του άρθρ. 12 παρ. 4 και 7 του Ν.Δ/τος της 8/14.3.30 «περί κωδικοποιήσεως των νόμων περί Κυριακής αναπαύσεως», προτάσει του Ημετέρου επί της Εργασίας Υπουργού, μετά γνωμοδότησιν του Συμβουλίου Εργασίας και την υπ’ αριθ. 290/1951 τοιαύτην του Συμβουλίου Επικρατείας, απεφασίσαμεν και διατάσσομεν: Άρθρ.1.-Αι διατάξεις του παρόντος Δ/τος εφαρμόζονται εις τας επιχειρήσεις Δημοσίων Θεαμάτων, Κέντρων Ψυχαγωγίας, Μουσικών Συναυλιών, ως και τας μετ’ αυτών συνδεομένας εργασίας. Άρθρ.2.-Οι μουσικοί των εν άρθρ. 1 επιχειρήσεων, ως και το τεχνικόν, υπαλληλικόν και υπηρετικόν προσωπικόν των επιχειρήσεων Δημοσίων Θεαμάτων δικαιούνται ανά περίοδον επτά ημερών αναπαύσεως είκοσι τεσσάρων συνεχών ωρών. Άρθρ.3.-«1.Πας διευθυντής ή διαχειριστής των εν άρθρ. 1 επιχειρήσεων υποχρεούται να έχη ανηρτημένον εις εμφανές μέρος του καταστήματος πίνακα αναγράφοντα: α)Το ονοματεπώνυμον των απασχολουμένων εις την επιχείρησιν αυτού προσώπων μετά της ηλικίας αυτών. β)Την ημέραν της εβδομάδος καθ’ ην χορηγείται εις έκαστον εργατοτεχνίτην ή υπάλληλον ή εβδομαδιαία εικοσιτετράωρος ανάπαυσις. γ)Τας εργασίμους ώρας του προσωπικού, κανονιζομένας κατά τρόπον ώστε, ανά χρονικόν διάστημα επτά εβδομάδων, η εικοσιτετράωρος ανάπαυσις να συμπίπτη εκ περιτροπής καθ’ ημέραν Κυριακήν. 2.Ο ως άνω πίναξ δέον να θεωρήται υπό του οικείου Τμήματος ή γραφείου Εργασίας και, εν ελλείψει τούτου, υπό της οικείας Αστυνομικής Αρχής, ως τοιαύτης θεωρουμένης του Αστυνομικού Τμήματος της περιφερείας του καταστήματος, κατά τους μήνας Μάϊον και Οκτώβριον εκάστου έτους. Εις περίπτωσιν μεταβολής τινος των εν τω ως άνω  Σελ. 264,04 Τεύχος 485-Σελ. 98 πίνακι αναφερομένων στοιχείων ή εις περίπτωσιν καθ’ ην η έναρξις της λειτουργίας των εν άρθρ. 1 επιχειρήσεων άρχεται προ ή μετά τους ως άνω μήνας, οι εργοδόται υποχρεούνται εις άμεσον μετά την έναρξιν της λειτουργίας υποβολήν του ως είρηται πίνακος προς θεώρησιν». Το άρθρ. 3 τροποποιηθέν δια του Β.Δ. 16 της 29 Δεκ. 1962/15 Ιαν. 1963 (ΦΕΚ Α΄ 2) αντικατεστάθη ως άνω δια του Β.Δ. 177 της 2 Φεβρ./14 Μαρτ. 1973 (ΦΕΚ Α΄ 57). Εις τον αυτόν επί της Εργασίας Υπουργόν ανατίθεμεν την δημοσίευσιν και εκτέλεσιν του παρόντος. 